„Dvostruki život" preusmjerava ovdje. Za ostala značenja, v. Dvostruki život (razvrstavanje).

**Dvostruki život** (šp. *Dos hogares*) je meksička telenovela, produkcijske kuće Televisa, snimana 2011.

U Srbiji je prikazivana tokom 2011. i 2012. na televiziji Pink.

Sinopsis
--------

Anhelika Estrada je vredna devojka koja zajedno sa svojom majkom radi u veterinarskoj ambulanti i pomaže napuštenim životinjama. Nakon duge veze, Anhelika se udaje za Santjaga Baljesterosa, mladog i uspešnog arhitektu, u kojeg se zaljubila na prvi pogled. Oni su odlučili da nastave svoju ljubavnu vezu uprkos protivljenju Santijagove majke Patrisije, koja smatra da je Anhelika bezvredna i nedovoljno dobra za njenog sina.

Nakon nekog vremena, Santijago doživi nesreću i nestaje, a ubrzo i zvanično biva proglašen mrtvim. Nakon dve godine žalosti, Anhelika pronalazi ljubav u Rikardu Valtijeri, bogatom i atraktivnom muškarcu starijih godina, koji je u vezi sa Patrisijom. Međutim, on odlučuje da okonča tu romansu i započne novu sa Anhelikom, čime samo još više podgreva mržnju i prezir koju Patrisija oseća prema Anheliki.

Nakon nekog vremena Anhelika i Rikardo se venčaju, ali život im donosi veliko iznenađenje: Santijago se ponovo pojavljuje i pokušava da povrati svoj život i ponovo pridobije Anhelikino srce. Anhelika se sada suočava s velikom dilemom: s obzirom da Santijago nije mrtav, udata je za dva muškarca, od kojih obojicu voli i treba pored sebe. Ova situacija u njen život donosi dramu, zbog koje biva prisiljena da živi u dva doma.

U isto vreme, priču dopunjuje čovek s kontradiktornim vrednostima - Kristobal Lagos, koji je, sa jedne strane, u Meksiku predani suprug i otac, a sa druge, u Keretaru, ima još jednu suprugu i dvoje dece. Osim toga, u San Antoniju u Teksasu poznat je po imenu Kris Lejks, i tamo je uspešan poslovni čovek koji se zaljubljuje u mladu i fascinantnu ženu. Međutim, on je zapravo muljator koji razara porodice krađom njihovog bogatstva.

U ovoj intrigantnoj priči postoji još jedan lik od većeg značaja - Armando Garza, ogorčen muškarac zavisan od seksa, koji radi u velikoj firmi, a unutar vrhunskog preduzeća on je noćna mora svih zaposlenih.

Ove i mnoge druge priče prepliću se oko Santjaga i Rikarda, dva muškarca koji se bore za ljubav žene koja ih obojicu voli, i Anhelike, koja proklinje život koji je prisiljava da donese odluku sa kojom nikada nije želela da se suoči, a koja ju je prisilila da živi dvostruki život.

Uloge
-----

| Glumac: | Uloga: |
| --- | --- |
| Anai | Anhelika Estrada |
| Karlos Ponse | Santijago BaljesterosHesus |
| Serhio Gojri | Rikardo Valtijera |
| Alfredo Adame | Armando Garsa Zamudio |
| Laura Leon | Refuhio Urbina de Lagos |
| Horhe Ortiz de Pinjedo | Kristobal LagosKris LejksLeopoldo Garsija |
| Džoana Benedek | Jolanda Rivapalasio |
| Olivia Kolins | Patrisija Ortiz Baljesteros |
| Maja Mišalska | Pamela Ramos |
| Klaudija Alvarez | Adela |
| Viktor Norijega | Dario Kalmenaras |
| Karlos Bonavides | Elejzer Perez |
| Migel Palmer | Ernan Kolmenares |
| Maliljani Marin | Dženifer Garsa |
| Gabrijela Goldsmit | Veronika de Garsa |
| Ana Bekoa | Dijana Dijaz |
| Silvija Manrikez | Amparo Mehija Estrada |
| Abraham Ramos | Klaudio Baljesteros |
| Maribel Fernandez | Keta |
| Marisol Santakruz | Mara de Lagos |
| Lalo „El Mimo" | Gaspar Rinkon |
| Rudi Kasanova | Don fidel |
| Gabrijela Kariljo | Kristina Lagos Urbina |
| Hose Karlos Femat | Horhe Estrada |
| Erika Garsija | Flor |
| Pablo Magaljanes | Oskar Lagos Urbina |
| Hose Luis Kordero „Poćolo" | Mario |
| Elizabet Valdez | Beatriz Norijega |
| Arturo Vaskez | Hulijan Martinez |
| Roberto Telo | Rodolfo |
| Markus Ornelas | Maurisio |
| Dobrina Kristeva | Sofija |
| Arči Lanfranko | Servando |
| Ema Eskalante | Karina |
| Marko Urijel | Baldomero Lopez |

Napomene i reference
--------------------

1. ↑  Danas počinje Dvostruki život[*mrtav link*]
2. ↑  Poslednja epizoda Dvostrukog života
3. ↑  „Dvostruki život na Pinku". Arhivirano iz originala na datum 2012-01-11. Pristupljeno 2012-11-30.

Vanjske veze
------------

* Sitio oficial